Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19), и согласно Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20) постапувајќи по Жалба изјавена од Т. Ч. од Скопје, поднесена против Министерство за енергетика, рударство и минерални суровини по предметот Барање за пристап до информации од јавен карактер, на 19.02.2025 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Т. Ч. од Скопје, поднесена против Министерство за енергетика, рударство и минерални суровини, заведена во Агенцијата под бр.08-32 на 05.02.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Т. Ч. од Скопје, како што е наведено во Жалбата, на 24.12.2024 година поднела Барање за пристап до информации од јавен карактер до Министерство за економија, со кое побарала по е-маил да и се достави електронски запис од следната информација:

„1. Колкав е вкупниот бројот на субвенции, број на субвенции по општини и која е сумата на доделената субвенција за инвертер клима уреди во текот на секоја година во периодот од 2017 заклучно со 2024 година?“.

Постапувајќи по ова Барање, Министерството за економија со допис Препраќање на барање бр.15-4302/2 од 30.12.2024 година согласно член 18 од Законот за слободен пристап до информации од јавен карактер го препратил Барањето на Барателот до Министерството за енергетика, рударство и минерални суровини.

Имателот на информации- Министерството за енергетика, рударство и минерални суровини по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-32 на 05.02.2025 година.

Агенцијата, преку е-маил заведен под бр.08-32 од 05.02.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 13.02.2025 година Барателот на информаци до Агенцијата достави допис заведен под бр. 08-32, со кој ја извести Агенцијата дека „...Да Ве известам дека добив одговор од Министерството за енергетика, рударство и минерални суровини. Ја повлекувам жалбата.“.

На 14.02.2025 година, Имателот на информации до Агенцијата достави Одговор на жалба со бр. 47-713/5 од 11.02.2025 година, заведен во Агенцијата на 14.02.2025 година со

кој ја извести Агенцијата дека во прилог ја доставува целокупната документација со која располага. Во прилог меѓудругото го достави и Решението бр.47-731/2 од 07.02.2025 година, со кое Барањето на Барателот го уважува и во Образложението на истото го наведува одговорот на Барањето.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**